Samtímamenn Cabrillo vissu lítið um leiðangur hans og engin af nafngiftum hans á stöðum í Kaliforníu hélst. Þá stofnaði hann enga bæi. Því er Cabrillo í dag fyrst og fremst minnst sem fyrsta Evrópubúans sem sigldi um strendur Kaliforníu, og margar götur og byggingar bera nafn hans þar. Dæmi um það eru Cabrillo College í Aptos, hluti hraðbrautarinnar Pacific Coast Highway 1 er kallaður Cabrillo Highway og í San Diego er minnismerki um hann.